Rõõmus surnuaed

Rõõmus surnuaed (rumeenia keeles Cimitirul Vesel) on surnuaed Põhja-Rumeenias Maramureși maakonna Săpânța valla Săpânța külas.

Rõõmsa surnuaia idee ja suure osa ristide autor on kohalik puusepp Stan Ioan Pătraș, kes leidis, et surm kui kurb sündmus tuleks muuta pisut rõõmsamaks. Hauasambad on valmistatud puust ja värvitud. Samuti on neil naivistlikke pilte kadunukese eluteest või selle lõpust koos paari luulereaga.

Kategooria:Rumeenia kalmistud
Kategooria:Maramureși maakond